Plan ditor i orës mësimore

* Data: 11.03.2013
* Shkolla e MU “ J. Gërvalla “ Negroc
* Mësimdhënësi : Fehmi Krasniqi
* Lënda : Gjuhë shqipe
* Fusha mësimore: Letërsi shqipe
* Tema : “ Klithma “ A.Pashku
* Tipi i orës : Zhvillim
* Klasa e VII
* Forma e punës: Individuale,dyshe dhe në grupe
* Materialet e punës: Libri i leximit,fletore,stilolapsa

**Rezultatet e të nxënit:**

Në fund të orës së mësimit nxënësit do të jenë nëgjendje që:

* Pasi ta kenë kuptuar mirë,të interpretojnë tekstin e lexuar.
* Të kuptojnë se gjuha e tekstit është gjuhë e figurshme.
* Të jenë në gjendje që këtë gjuhë ta vendosin në rrafshin e tyre .

**Qëllimet e të nxënit:**

T’i qasemi tekstit “ Klithma “ nga këndvështrimi i kritikës letrare

**Konteksti :**

Pasi e deshifrojmë gjuhën figurative të poetit ne kuptojmë një ngjarje të dhimbshme se si vriten shqiptarët nga njerëzit e pushtetit të padëshiruar.

**Përshtatja me nevojat e nxënësve:** Aktivitete që mundësojnë përfshirjen e të gjithë nx.

**Procedurat e mësimdhënies dhe plani i vlerësimit:**

|  |  |  |  |
| --- | --- | --- | --- |
|  | **Strategjitë mësimore** | **Teknikat e vlerësimit** | koha |
| **E** | Parashikim me terma paraprakë | PNP | 10 |
| **R** | Ditari dypjesësh | Publik,informata kthyese | 25 |
| **R** | Shqyrtim i përbashkët | I ndërsjellët- dy yje një dëshirë | 10 |

**Kriteret e suksesit**

1. Shkrimet e A.Pashkut janë më ndryshe,arsyetojeni.
2. Syno të njihesh me rrethanat historiko-shoqërore të vitit ’57 në Kosovë.
3. Kupto si ra terri në pjesën e parë të tekstit,sqaro ndodhinë në pjesën e dytë.
4. Interpreto kontekstin e fshehur pas këtij teksti.
5. Dijani vlerën lirisë së sotme në Kosovë,vuajtjet ishin të shumta deri te ajo.

**E v o k i m i –** strategjia mësimore**: Parashikim me terma paraprakë**

Teknika e vlerësimit të VpN : **PNP**

Shkruajmë disa terma paraprakë në tabelë që lidhen me mësimin si, klithma.errësira,korbi, preja e korbit,hija,vdekja etj. Nxënësit diskutojnë në qifte dhe grupe duke pasur parasysh këta terma.Më pas hartojnë rrëfime personale me këta terma por edhe me shprehje tjera nga dituritë e mëhershme.Në fund nga një pjestar i çdo grupi lexohet nga një punim për të tjerët,por pasi të ketë ndodhur **vlerësimi personal**,**i ndërsjellët dhe në grup**,kështu ata kanë zgjedhur punimin më të mirë për ta bërë publik,sepse ai do të **vlerësohet nga tërë klasa**.

**R e a l i z i m i –** str. mësimore: **Ditari dypjesësh**

Teknika e vlerësimit të VpN : **Publik dhe informata kthyese**

Nxënësit e lexojnë tekstin letrar “ Klithma “ me një përqëndrim të shtuar,gjatë leximit ata i nëvizojnë me laps fjalët dhe shprehjet e figurshme që mund t’i njohin.Kur përfundojnë së lexuari,ata një faqe të fletores së tyre e ndajnë në dysh me një vizë vertikale në mes të fletës.Në shtyllën e majtë shkruhen fjalë dhe shprehje të figurshme,kurse në anën e djathtë shkruhen sqarimet dhe komentimet pra vihet në pah konteksti që fshihet pas tyre.Mësimdhënësi mentoron nx. gjatë punës.Pas kësaj faze,nxënësit lexojnë punimet e tyre para të tjerëve,publikisht ku edhe do të marrin mendime e të tjerëve për rezultatin,dmth do **të vlerësohen publikisht** dhe do të velrësohen me **informatën publike kthyese**.Në fund mësimdhënësi jep informacione shtesë që nuk i kanë gjetur nxënësit vetë.

**R e f l e k t i m i –** str. mësimore: **Shqyrtim i përbashkët**

Teknika e vlerësimit: **I ndërsjellët- dy yje një dëshirë.**

Në këtë pjesë të orës kërkoj nga nxënësit që përmes një debati të përbashkët të shohin gjetjet,fjalët e figurshme,t’i krahasojnë me të tjerët,të argumentojnë përse i zgjodhën bash ato a janë të sakta ato,apo afër së saktës.T’i krahasojnë edhe komentet dhe sqarimet që ju kanë bërë dhe të dihet kush ka arritur të jetë më i sukseshmi,por gjithmonë duke i bindur të tjerët me argument që i ka të shkruara ose edhe me gojë.Në fund ata i ndrrojnë fletoret për ta **vlerësuar njëri tjetrin duke përdorur teknikën dy yje dhe një dëshirë.**

Mësimdhënësi këtu mban komente për ecurinë e orës mësimore.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_